О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 454

от 23.02.2017 г.
За разрешение за изработване на проект за подробен устройствен план - парцеларен план  /ПУП-ПП/ за отреждане на сервитут за частично изместване на трасе на водопровод за с. БОГДАНОВ ДОЛ, община Перник

На основание чл.21, ал.1, т.11, във връзка с т.8 и ал.2 от ЗМСМА, чл.124а, ал.1 и ал.5, във връзка с чл.125, ал.1 и ал.2 от ЗУТ

ОБЩИНСКИ СЪВЕТ РЕШИ:
ОДОБРЯВА представеното техническо задание за изработване на проект за подробен устройствен план-парцеларен план /ПУП-ПП/ за трасе и сервитут за частично изместване на водопровод Ф 125 PEND, с дължина на трасето 780 м. преминаващ през имоти в землищата на с.БОГДАНОВ ДОЛ И ОБЩИНА ПЕРНИК, засегнат от концесионна площ на „Въглища Перник” ООД 
 и 

РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН - ПАРЦЕЛАРЕН ПЛАН за трасе и сервитут за частично изместване на водопровод Ф 125 PEND, с дължина на трасето 780 м. преминаващ през имоти в землищата на с.Богданов дол и община Перник, през общински поземлени имоти, имоти собственост на заявителя, имоти собственост на „Топлофикация Перник” АД и собственост на физическо лице.

Водопроводното отклонение няма да променя предназначението на териториите, а само ще ограничава вещно право на ползване на отделните поземлени имоти.

Проектът за ПУП-ПП да се изготви в М 1:1000 върху действащ ПУП-ПР съвместен с КВС на с.Богданов дол и КК на гр.Перник. 

При изработване на проекта за ПУП-ПП да се спазят изискванията на ЗУТ, Наредба №7 от 22.12.2003 г. на МРРБ за правила и нормативи за устройство на отделните видове територии и устройствени зони и Наредба № 8 от 14.06.2001 г. на МРРБ за обема и съдържанието на устройствените планове, чл.12, чл.59, ал.1, чл.70, ал.2, чл.108, ал.2, чл.109, ал.3, т.7 и ал.4, чл.126, ал.6, т.2, при условието на чл.193 и чл.194 от ЗУТ, Закона за водите и Наредбите към тях.

Към проекта за ПУП-ПП да се приложи регистър с имената и собствениците на поземлените имоти, които са с ограничено право на ползване, както и площите на сервитута във всеки имот. Да се изготви баланс по вид територии, начин на трайно предназначение на територията, начин на трайно ползване и вид собственост.

Проектът да съдържа графична част, в която да бъдат отразени границите и номерата на имотите, трасето на водопровода и сервитутните линии, с които се определят ограниченията в ползването на поземлените имоти.

Сервитутът на водопровода да бъде по три метра от двете страни, съгласно чл.58, ал.4 от Наредба №7 от 22.12.2003 г. за правила и нормативи за устройство на отделните видове територии и устройствени зони. Да се приложи схема на чупките на трасето на водопровода с координати на точките на чупките.




Във връзка с изискванията на чл.17, ал.7 и чл.136, ал.4 от ЗУТ, проектът за ПУП да се изработи в цифров вид и представи в CAD формат.

Към проекта да се приложи становище от „Водоснабдяване и канализация” ООД, гр.Перник, в качеството му на оператор на водопроводната мрежа.

ПУП-ПП да се изработи от проектант, притежаващ документ за пълна проектантска правоспособност.

Поради следните мотиви: В Община Перник е постъпило заявление вх.№ 17/СЛУ-550/27.01.2017 г. от „ВЪГЛИЩА-ПЕРНИК” ООД, гр.Перник, кв.”Бела вода”, рудник „Бела вода” София, в качеството му на концесионер на обекта, по силата на концесионен договор от 01.02.2002 г. съставен между Министерство на енергетиката и енергийните ресурси /МЕЕР/ и „ВЪГЛИЩА ПЕРНИК” ООД, с искане на одобряване на техническо задание и разрешение за изработване на проект за ПУП-ПП за частично изместване на захранващ водопровод за с.Богданов дол, с дължина 780 м.

Към заявлението е приложен ситуационен план на проектно и съществуващо трасе на водопровода, засегнатия участък за добив на въглища на концесионната площ и откривката на участък „Долни рид”, попадаща в землищата на гр.Перник и с.Богданов дол, община Перник. Ситуационният план е изработен върху планова основа от КВС и КК на гр.Перник.
Към заявлението са приложени: 

1. Концесионен договор на „Въглища - Перник” ООД;

2. Одобрен работен проект и бюджет за добив на въглища от находище „Пернишки въглищен басейн, участък Бела вода”, през 2016 г., изх.№ Е-26-В-335-15 от 18.01.2016 г. на МЕЕР;

3. Писма изх.№ 16/СЛУ-8008-1/27.10.2016г. и изх.№ 16/СЛУ-9637-1/12.01.2017г. на Община Перник, за даване на предварително съгласие за право на преминаване на трасе на водопровода през имот с идентификатор 55871.331.22 по кадастралната карта на гр.Перник,  общинска собственост и през общински имот № 034003 в землището на с.Богданов дол;

4. Писмо изх.№ 189/12.01.2017г. на „Топлофикация - Перник” ЕАД за предварително съгласие за прокарване на новото трасе на водопровода през поземлени имоти с идентификатор 55871.331.30 и 55871.331.21  по КК на гр.Перник ; 

            5. Декларация от „Въглища Перник”ООД за предварително съгласие за частично изместване на водопровода за с.Богданов дол и проектното трасе да премине през имоти с №№ 030069, 030081, 034001, 55871.331.19, 55871.331.23, 55871.331.25, 55871.331.29 по КК на гр.Перник и КВС на с.Богданов дол, собственост на дружеството;
6. Ситуационен план на новото трасе на водопровода съвместен със засегнатият участък за добив на въглища и съществуващото трасе на водопровода върху картова основа на имотите  - М 1:5000;

7. Актуални скица на имотите и партиди на имотите, през които ще премине новото трасе на водопровода - 10 броя;


8. Предварително съгласие от собственика на имот и.д. № 55871.335.30 по КК и КР на гр.Перник за  прокарване на новото трасе на водопровода.

Приложението към заявлението е в съответствие с изискването на чл.125, ал.1 и ал. 2 във връзка с чл.124а, ал.5 от ЗУТ, с което е обоснована необходимостта от изработване на проект за подробен устройствен план - парцеларен план за елементите на техническата инфраструктура. 

Проектът за ПУП-ПП за трасе и сервитут на водопровода е на основание чл.110, ал.1, т.5 от във връзка с чл.64, ал.2 и чл.67, ал.1 от ЗУТ.

Решението е прието на заседание на Общинския съвет, проведено на 23.02.2017г., Протокол № 3, т.10 от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

